Diari Oficial de la Generalitat Valenciana


Sumari del DOGV 149, del 01-03-1984 (1984/802741)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoca un pla de pràctiques en l'àmbit dels Serveis Socials.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   149

Data del DOGV
:   01-03-1984

Secció del DOGV
:   ALTRES DISPOSICIONS

Número del document
:   1984/802741


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 10 de febrer de 1984, de la Direcció General de Serveis Socials, de la Conselleria de Sanitat, Seguretat Social i Treball, per la qual es convoca un pla de pràctiques en l'àmbit dels Serveis Socials.  
La necessitat d'aconseguir una cooperació entre institucions encarregades de la formació del personal de Serveis Socials i les Institucions encarregades de desenvolupar l'atenció social en les distintes àrees d'acció comunitària, disminuïts, ancians, benestar de la família, infància i joventut i drogodependències, mouen a aquesta Direcció General a convocar aquest pla de pràctiques.   
La formació de tècnics especialitzats en l'àrea dels Serveis Socials i la complexitat d'aquella mouen a aquesta Direcció General de Serveis Socials a buscar fòrmules de cooperació entre la fonamental formació teórica i el necessari coneixement pràctic dels problemes allí on es presenten, com un bon sistema per ajudar en el procés de formació integral dels professionals del sector.   
Atenent els objectius i raons anteriorment exposades, aquesta Direcció General convoca un pla de pràctiques en Serveis, Centres i Institucions encarregades de desenvolupar els Serveis Socials d'acord amb els següents requisits:   
Primera. Duració del pla.   
El present pla de pràctiques es desenvoluparà en els anys 1984 i 1985. Les pràctiques no podran excedir de nou mesos a l'any ni ser inferior a tres mesos.   
Segona. Sol·licitants.   
Podrà sol·licitar la realització de pràctiques qualsevol estudiant de segon cicle universitari de facultats relacionades amb l'àrea dels Serveis Socials o estudiants dels dos darrers cursos d'Escoles Universitàries dedicades a formar professionals d?aquest sector.   
Tercera. Documentació a presentar.   
Tota la documentació requerida haurà de presentar-se per duplicat exemplar.   
U. Per a poder accedir al pla de pràctiques els Directors o responsables tècnics de Centres, Serveis o Institucions, tant públics com privats, hauran de presentar instància dirigida a la Direcció General de Serveis Socials sol·licitant inclusió del Centre, Servei o Institució en el pla de pràctiques 1984-1985, fent constar expressament les següents dades:   
A) Descripció general dels objectius del Centre, Servei o Institució.   
B) Pla general de docència del Centre, Servei o Institució, si el tingués i pla de docència teoric-pràctic dirigit a la realització d'aquest pla de pràctiques.   
C) Delimitació del treball que es pretén desenvolupar mitjançant el personal en pràctiques, on s?hi especifique:   
a) Funció que va a realitzar el personal en pràctiques.   
b) Horari i desenvolupament d'aquest i temps de duració de la pràctica.   
c) Personal del Centre que participarà en les pràctiques.   
d) Aquelles dades que desitgen fer constar per a una millor explicació de la tasca que es pretén realitzar.   
D) Compromís de sotmetre's al seguiment tècnic a realitzar per l'Universitat a través dels professors encarregats dels alumnes en pràctiques.   
E) Sol·licitud dirigida al Il·lm. Sr. Director General de Serveis Socials, demanant ser considerats com a Centre, Servei o Institució col·laboradora en el pla de pràctiques d'aquesta Direcció General.   
Dos. Cada estudiant que desitge participar en aquest pla de pràctiques haurà d'aportar:   
A) Instància dirigida al Il·lm. Sr. Director General de Serveis Socials sol·licitant realitzar les esmentades pràctiques.   
B) Declaració reconeguent la seua condició d'estudiant en pràctiques segons model adjunt. (Annex 1).   
C) Institució en què desitja desenvolupar la seua tasca.   
D) Certificació de la Facultat o Estola Universitària on estiga matriculat, acreditant la seua condició d'estudiant.   
E) Certificat expedit per un professor de la Facultat o Estola Universitària on es faça constar que les pràctiques a realitzar s'enquadren dins de l'assignatura corresponent i que aquell en realitza el seguiment.   
Quarta. Termini de presentació.   
U. Per als Centres, Serveis o Institucions interessats el termini de presentació de sol·licituds i altra documentació serà de trenta dies naturals a partir de la publicació d'aquesta convocatòria en el Diari Oficial de la Generalitat Valenciana.   
Dos. Un cop aprovades per la comissió de coordinació, selecció, adjudicació i seguiment les sol·licituds formulades, les peticions de pràctiques acceptades seran exposades en les tres Delegacions Territorials de Serveis Socials de la Comunitat Valenciana, concedint-se un altre termini de trenta dies naturals per a que els alumnes de les distintes Facultats i Escoles Universitàries puguen sol·licitar el lloc en pràctiques que millor s'acomode als seus estudis i perspectivas professionals.   
Cinquena. Lloc de presentació.   
Les sol·licituds i documentació esmentada seran presentades en les Delegacions Territorials de Serveis Socials de la Conselleria de Sanitat, Treball i Seguretat Social.   
Sisena. Tramitació.   
U. Les Delegacions Territorials de Serveis Socials revisaran i verificaran les sol·licituds. Quan l'expedient estiga incomplet, el sol·licitant, a requeriment de les Delegacions esmentades, haurà de completar-lo en el termini de 10 dies, amb el requeriment que disposa l'article 71 de la Llei de Procediment Administratiu.   
Dos. Completat l'expedient, l?original serà remés a la Direcció General de Serveis Socials en el termini de tres dies, quedant la còpia en poder de la Delegació Territorial.   
Setena. Comissió de coordinació, selecció, adjudicació i seguiment.   
La comissió de coordinació, selecció, adjudicació i seguiment estarà presidida i designada pel Director General de Serveis Socials, i estarà formada per:   
-Professors de les distintes Facultats o Escoles Universitàries que participen en aquest pla de pràctiques.   
-Directors o professors dels distints Centres, Serveis i Institucions que hi participen.   
-Responsable d'Estudis Socials de la Direcció General de Serveis Socials i representants de les tres De legacions Territorials de Serveis Socials.   
Vuitena. Adjudicació de les places en pràctiques.   
Acabada tota la tramitació anterior, la Direcció General de Serveis Socials, en el termini de deu dies, adjudicarà els distints llocs de pràctiques seguint les proporcions realitzades per la Comissió de coordinació, selecció, adjudicació i seguiment.   
Novena. Certificats.   
Cada Centre, Servei o Institució que s'aculla a la present convocatòria rebrà un certificat d'aquesta Direcció General com a Centre col·laborador del pla de pràctiques.   
Cada estudiant que participe en aquest pla, previ informe favorable del professor encarregat del seguiment d'aquell, rebrà un certificat d'aquesta Direcció General on es farà constar el treball desenvolupat i l'aptitud demostrada.   
DISPOSICIO FINAL  
El present pla de pràctiques podrà ser prorrogat els anys posteriors si així ho entén la Direcció General de Serveis Socials.   
València, a 10 de febrer de 1984.   
El Director General de Serveis Socials,  
CARLOS PEREZ GARCIA   
ANNEX I  
Nom:   
de anys, estudiant de la Facultat/Escola Universitària de   
que visc a carrer número   
pis , tel i tinc el D.N.I. núm.   
DECLARE, als efectes que corresponguen, la meua condició d'estudiant en pràctiques, sense que hi haja cap tipus de vinculació d'índole laboral o d'altre ordre que no siga el docent estrictament amb el Centre, Servei o Institució on faig el pla de pràctiques de l'àrea de Serveis Socials.   
(Signatura)